‫- סדרה מקורית של NETFLIX -‬
‫ולסיום, סיפור מלונדון, שכותרתו,‬
‫"האם איש אינו בטוח?"…‬
‫- ריצ'רד ת'רלקלד‬ ‫לונדון -‬
‫מהומה מלכותית פרצה סביב פגישתם של אדם זר‬ ‫והמלכה אליזבת.‬
‫האורח הבלתי קרוא נכנס לחדר השינה של המלכה‬ ‫באמצע הלילה.‬
‫האיש נחתך מחלון שבור,‬
‫והותיר כתמי דם על מיטת המלכה.‬
‫אמש, הפולש התגבר על מערכת אבטחה רחבה,‬ ‫הכוללת אזעקות אלקטרוניות,‬
‫בנוסף למשמר הארמון והמשטרה.‬
‫- הנאשם בפריצה מלכותית -‬
‫הפולש הוא מייקל פייגן בן ה-30. לאחר חקירה,‬ ‫המשטרה מצאה כי פייגן טיפס מעל לגדר,‬
‫ונכנס בלילה לארמון, ששטחו כ-206 דונם.‬
‫דווח כי הוא טיפס על מרזב‬
‫ונכנס למגורים המלכותיים דרך חלון.‬
‫…ועשה את דרכו לחדר השינה הפרטי של המלכה,‬ ‫בקומה הראשונה.‬
‫במשך עשר דקות,‬
‫הוא ישב ודיבר במרחק שני מטרים מהמלכה.‬
‫אז הוא ביקש ממנה סיגריה.‬
‫אימו מסרה כי הוא דיבר על חברה בשם אליזבת,‬
‫שגרה באזור SW1 בלונדון.‬
‫התקרית זיעזעה את בריטניה‬
‫והסקוטלנד יארד פתח בחקירת אבטחת המלכה.‬
‫- פולש ליד מיטת המלכה -‬
‫גברת תאצ'ר חזרה היום בדחיפות לבית הנבחרים,‬
‫לקראת הצהרתו של מזכיר הפנים.‬
‫בית הנבחרים יעריך את קור הרוח של המלכה‬ ‫בתגובתה לתקרית.‬
‫המלכה המשיכה בתפקידה כאילו דבר לא אירע,‬
‫למרות האיום חסר התקדים שהציג הפולש.‬
‫התקרית הותירה שתי שאלות בקרב כתבי הארמון.‬
‫"איך הוא נכנס, לעזאזל,‬
‫ועל מה הם דיברו?"‬
‫- פייגן -‬
‫- שלושה חודשים קודם לכן -‬
‫גברת תאצ'ר טענה שלממשלתה יש משנה פוליטית,‬
‫אשר תביא לשינוי עמוק בבריטניה בשנים הבאות.‬
‫אני טוענת שהרקע, מקום מוצאו של אדם,‬
‫אלה אינם חשובים,‬
‫משום שאם תוכיח את ערכך לכלכלה,‬
‫אם תוכל לתרום,‬
‫אם תוכל לשגשג ולהביא לטובת הכלל…‬
‫לכי להזדיין!‬
‫…אנשים נמרצים היוצרים מקומות עבודה,‬
‫האנשים המוצלחים,‬
‫האנשים שיוכיחו שהם נחושים להתקדם.‬
‫ראשת הממשלה הצהירה כי תמריץ את האומה…‬
‫עוד בנושאי תיירות וחדשות נוספות, מייד.‬
‫הכול טוב, חבר?‬ ‫-הכול טוב?‬
‫בוקר טוב.‬
‫מוקדם יותר הבוקר,‬
‫הטבעת הסיירת הארגנטינית, "גנרל בלגראנו",‬
‫והדיווחים הראשוניים על כאלף נפגעים,‬
‫גרמו לתנודה משמעותית בתמיכה הבין-לאומית ‬ ‫בבריטניה.‬
‫הבא בתור.‬ ‫-הבא בתור, בבקשה.‬
‫זה שוב אני.‬ ‫-מה שמך?‬
‫מייקל פייגן.‬
‫עבדת בשבועיים האחרונים?‬
‫אני בא הנה כל שבועיים,‬
‫וכל שבועיים את שואלת אותי את אותה שאלה.‬
‫עבדת בשבועיים האחרונים?‬
‫הייתי יו"ר הוועד האולימפי,‬
‫ואז עבדתי כמה ימים כמזכיר הכללי באו"ם.‬
‫הבא בתור.‬
‫הייתה לך עבודה בשבועיים האחרונים?‬
‫ממה אני אמורה לחיות, מאוויר?‬
‫טוב, כל טוב.‬ ‫-להתראות.‬
‫ביל!‬
‫היי, חבר. מה קורה?‬
‫הכול בסדר. ואתה?‬ ‫-כן, לא רע.‬
‫כן. אתה עדיין חבר של…‬
‫איך קוראים לו, זה שמשלם במזומן?‬
‫כן. אתה מחפש עבודה?‬
‫אני אקח כל מה שיש לך.‬
‫של מי המברשות האלה?‬ ‫-הן לא שייכות לאף אחד, קח אותן.‬
‫הוא הגיע!‬ ‫-טוב, חבר'ה, בואו נתקדם. אם נסיים מוקדם,‬
‫נשתה בפאב מוקדם.‬ ‫-לחיים.‬
‫צבע 28 בז'…‬
‫צבע החיים שלי.‬
‫אני אשתה רק כוס יין לבן.‬
‫שלום!‬ ‫-שלום, הכול טוב?‬
‫מה תרצי?‬
‫מה קרה?‬
‫מייקל פה.‬
‫איפה?‬
‫תישאר פה.‬
‫מה אתה עושה? אמרתי לך לא לבוא הנה.‬
‫אני צריך לדבר איתך על הדירה.‬ ‫-לא הלילה, מייקל.‬
‫מה שלום הילדים?‬
‫הם בסדר. עכשיו לך מפה.‬
‫מי האידיוט הזה?‬
‫אל תדבר ככה.‬ ‫-מי זה?‬
‫מישהו שיש לו עבודה ודואג לילדים שלך.‬ ‫עכשיו לך.‬
‫הוא אפס מזדיין. אתה אפס מזדיין!‬
‫מייקל, אל תעז.‬ ‫-אתה רוצה לחטוף?‬
‫אולי כן.‬ ‫-כן? אולי אתה לא שווה את זה.‬
‫ואולי אין לך ביצים!‬ ‫-מייקל!‬
‫אין לך… תשתקו!‬
‫אתה מדבר על ביצים? יש לי ביצים.‬
‫תשמע עוד משהו. היא מכירה את הביצים שלי.‬
‫תפסיק כבר, טוב?‬
‫בוא, חתיכת מזדיין!‬
‫בוא, אם אתה גבר!‬ ‫-בוא, בן זונה!‬
‫לך על זה, מזדיין!‬
‫רגע! מייקל, פשוט תלך, בסדר?‬
‫מי מטפל בילדים הדפוקים שלך?‬
‫חתיכת מזדיין!‬ ‫-תפסיקו!‬
‫בוא, מזדיין! חתיכת…‬
‫ראשת הממשלה.‬
‫אני שמחה מאוד לומר,‬
‫שלאחר כיבושם מחדש של איי ג'ורג'יה הדרומית‬ ‫בשבוע שעבר,‬
‫כוחותינו כעת הרחיבו את פעולותיהם.‬
‫מפציץ של חיל האוויר המלכותי ומטוס נוסף,‬ ‫השלימו בהצלחה את הפצצותיהם ליד עיר הבירה.‬
‫האם היו נפגעים?‬ ‫-לא.‬
‫כוחות האויב ניסו לצאת להתקפת נגד,‬
‫אבל מטוסי קנברה ומיראז' ארגנטינאים,‬
‫הופלו בהצלחה בידי מטוסי ההרייר שלנו.‬
‫לדעתי, אפשר לומר בביטחון שמאזן הכוח השתנה‬
‫וכיבושם מחדש של איי פוקלנד נמצא בהישג יד.‬
‫ראשת הממשלה נפגשה איתי היום.‬
‫אני מקווה שהוצאת את השטיח האדום.‬ ‫-למה שאעשה זאת?‬
‫כולם התנגדו ליציאתנו למלחמה באיי פוקלנד,‬ ‫אבל היא האמינה שנצליח, וכעת הניצחון קרוב.‬
‫הניצחון שלה.‬
‫היא עושה לבסוף את מה שחיכינו שאחרים יעשו,‬ ‫במשך שנים.‬
‫ולמה חיכינו?‬
‫שמישהו ינהיג את המדינה בתקיפות ובנחישות,‬
‫לאחר שנים של אוזלת יד וניהול כושל.‬
‫היא הזכירה שוב את נושא אבטחת הארמון‬
‫והדבר הרתיח אותי.‬
‫למה?‬ ‫-תרצה שיגביהו עוד את החומות שלנו?‬
‫ושהקהל יורחק בעוד שלושה מטרים באירועים?‬
‫אני נהנית מאוד לפגוש בחלקים מהציבור‬
‫ולמדתי מהם המון.‬
‫אתה זוכר את הלקח שלמדנו מלורד אלטרינגהם.‬
‫לפני 25 שנים,‬
‫ייעצו לנו להתנהל בשקיפות רבה יותר.‬
‫להיות נגישים יותר. להוריד את גשר הטירה.‬
‫לא יהיה נכון להרים את הגשר שוב.‬
‫טוב. כפפות.‬
‫זיהינו והכנו כמה מועמדים מתאימים מהקהל,‬ ‫איתם תוכלו להיפגש.‬
‫אבל בלי שאלות ושיחות של ממש?‬
‫לא, גבירתי.‬ ‫-טוב, בואו נגמור עם זה.‬
‫אלה מר וגברת ברוקלו, גבירתי.‬
‫שלום.‬ ‫-הוד מלכותך.‬
‫במה אתה עוסק?‬ ‫-בבטיחות וגיהות.‬
‫אני מקווה שלא תזהה בעיות כאן היום.‬ ‫-לא, כלל לא.‬
‫תהיו בבית ביום חמישי?‬
‫גברת וואלאס, סגנית נשיאת ארגון הנשים…‬
‫שלום. את עדיין מוצאת זמן לאפות עוגות?‬ ‫-בהחלט!‬
‫אני מציג את…‬
‫חונכתי על ידי סבתא ויקטוריאנית.‬
‫לימדו אותנו לעבוד קשה.‬
‫למדנו להשתפר ולהסתמך על עצמנו. למדנו…‬
‫הבא בתור.‬
‫למדנו שהניקיון הוא אלוהי.‬
‫זה שוב אני.‬ ‫-מה שמך?‬
‫בונד. ג'יימס בונד.‬
‫עבדת בשבועיים האחרונים?‬
‫אני סוכן ריגול בין-לאומי, את יודעת.‬ ‫מודיעין ומודיעין נגדי, התנקשויות.‬
‫אידיוט.‬
‫יש לי שאלה אלייך. מי הבוס שלך?‬
‫אני רוצה להתלונן.‬
‫אם לדעתך סבלת מיחס לא הוגן,‬
‫אנא פנה לנציגך בפרלמנט,‬
‫והוא יפנה אותך לנציג תלונות הציבור.‬
‫את יודעת, את האידיוטית הדפוקה.‬
‫- העמדה סגורה -‬
‫הבא בתור!‬
‫נדמה שהתהליך הכלכלי שהובלת מתקדם,‬
‫אך אחת התוצאות היא רמת אבטלה גבוהה מאוד,‬
‫אבטלה אשר גוברת.‬
‫לא, זה… אוכל להגדיר זאת כך…‬
‫זו כמו אחות המטפלת בחולה.‬
‫איזו אחות טובה יותר?‬
‫זו המרעיפה אהדה על החולה,‬
‫"לא נורא, יקירי. תירגע.‬
‫שכב ואביא לך את כל הארוחות שלך.‬
‫אביא לך את העיתון. זהו, שכב והירגע.‬
‫אני אטפל בך."‬
‫או האחות שאומרת, "קדימה, צא מזה.‬
‫אני יודעת שעברת ניתוח אתמול.‬
‫הגיע הזמן לעמוד ולעשות כמה צעדים.‬
‫בדיוק, יקירי.‬
‫עכשיו, חזור למיטה וננסה שוב מחר?"‬
‫איזו אחות טובה יותר, לדעתך?‬ ‫-אני יודע מי האחות שדומה לך, גברת תאצ'ר!‬
‫- חבר הפרלמנט ריצ'רד הסטינגס -‬
‫איך אוכל לעזור…‬
‫מר פייגן?‬
‫רציתי לדבר עם מישהו על המערכת.‬
‫איזו מערכת?‬ ‫-המערכת הזו. בריטניה.‬
‫מה מפריע לך במערכת?‬
‫היא בלתי הוגנת ומבישה.‬
‫כתוב כאן שאתה מובטל. מה עיסוקך בדרך כלל?‬
‫אני צבע ומעצב,‬
‫אבל אין הרבה עבודה לאחרונה.‬
‫אולי משום שבמקום להשקיע בבתים חדשים,‬
‫אותם אוכל לצבוע ולעצב,‬
‫אשת השטן מבזבזת הכול על מלחמה מיותרת.‬
‫עליי לומר לך שאני תומך במלחמה לחלוטין.‬
‫אתה יודע כמה היא עולה?‬
‫אני יודע בדיוק. הממשלה פרסמה את הסכומים.‬
‫למה לבזבז מעל שלושה מיליון ליש"ט,‬
‫במלחמה נגד זרים,‬
‫במקום להשקיע אותם במשפחה שלך?‬
‫משום שהפלישה לאיי פוקלנד הינה מנוגדת לחוק‬ ‫ובוצעה בידי כוח זר,‬
‫משום שהגנרל גלטיירי הוא פושע ופשיסט,‬
‫ומשום שתושבי איי פוקלנד הם נתינים בריטיים,‬
‫המתגוררים בשטח ריבוני בריטי.‬
‫אבל תודה לך על מחשבותיך,‬
‫אותן ארשום לפניי.‬
‫אתה לא תעשה את זה.‬ ‫-אני אעשה זאת.‬
‫לא, אתה לא.‬
‫רשמתי לפניי, מר פייגן.‬
‫אתה באמת צריך תמונה שלה פה?‬
‫זה כמו להיות בטורקיה או בעיראק.‬
‫היא הבוסית שלי.‬
‫אני הבוס שלך. אני בוחר.‬ ‫-הצבעת לי?‬
‫אתה צוחק עליי!‬
‫סלח לי אם לא אראה בך כבוס שלי.‬
‫מרגרט תאצ'ר היא מנהיגת המפלגה השמרנית,‬ ‫אליה אני משתייך,‬
‫ולכן, אני רואה בה כבוסית שלי.‬
‫בא לך עליה?‬
‫מה?‬ ‫-אני בטוח שיש לך מחשבות מלוכלכות.‬
‫לצערי, נגמר לנו הזמן.‬
‫אני לא סיימתי.‬
‫אם עדיין תרצה להביע את מחאתך,‬
‫אני מציע שתעשה זאת בקלפי,‬
‫או באופן שלו ברחוב,‬
‫בהתאם לזכותך בדמוקרטיה מתורבתת.‬
‫אבל אם ארצה לדבר עם מישהו עליה,‬
‫עם מי לדבר?‬
‫עם מנהיג האופוזיציה.‬
‫ביכולתו להציג בפניה שאלות בבית הנבחרים,‬ ‫פעמיים בשבוע.‬
‫ואם זה לא יעזור, דבר עם המלכה.‬
‫היא נפגשת עם ראשת הממשלה בכל יום שלישי.‬
‫למה שלא תקפוץ לארמון בקינגהאם ותשאל אותה?‬
‫משמר!‬
‫לשמאל שור,‬
‫קדימה צעד!‬
‫שמאל, ימין…‬
‫הוד מלכותה המלכה מחווה הצדעה מלכותית,‬
‫רגע המפתח בצעדת יום הולדתה של המלכה.‬
‫בזמן שחיילי היחידות המובחרות צועדות בסך,‬
‫הצופים בבית, כמו גם כמה ברי מזל בקהל,‬
‫מוזמנים להשתתף ולקחת חלק כאומה אחת,‬
‫בחגיגת האירוע המשמח הזה.‬
‫איני צריכה לומר לכם שאני וכל שר בממשלה זו,‬
‫מודאגים עמוקות…‬
‫מספר 72, חלון מספר שתיים.‬
‫בקשה לתשלום חד פעמי לכיסוי הוצאות שיפוץ?‬
‫כן.‬ ‫-תוכל לתת לי מידע נוסף?‬
‫טוב. אשתי עזבה אותי.‬
‫בסדר.‬
‫ביקשתי לבצע גישור אצל שירותי הרווחה,‬
‫כי אני רוצה לבלות זמן עם הילדים שלי.‬ ‫-טוב.‬
‫אבל הם ראו את הדירה שלי‬ ‫ואמרו שהיא צריכה שיפוץ.‬
‫יש רטיבות. אני רוצה לתקן את זה.‬
‫אתה לא הדייר הראשי.‬
‫אשתי היא הדיירת הראשית,‬
‫אבל היא עזבה. הרגע הסברתי.‬
‫עליך להיות הדייר הראשי‬
‫לפני שנשקול לשלם על הנזקים.‬
‫פנית למועצה המקומית?‬
‫לא, הם שלחו אותי אליך.‬
‫תראה, אם זה לא יסתדר,‬
‫לא אפגוש את הילדים שלי.‬
‫תצטרך לפנות למועצה.‬
‫…שילמנו אחוז נכבד מחובנו לממשלות זרות,‬ ‫אותו ירשנו.‬
‫היי!‬
‫מהר! יש שם גבר.‬
‫פולש. הוא ליד חדר השינה של המלכה.‬ ‫-מה?‬
‫קדימה, מהר!‬ ‫-תדליק את האור.‬
‫טוב.‬
‫איפה היא ראתה אותו?‬ ‫-בצד השני.‬
‫תתפזרו!‬ ‫-בדקו את חדר השינה.‬
‫בדוק מתחת למיטה.‬ ‫-בדוק את החלונות האלה,‬
‫אולי הוא שבר חלון כדי להיכנס.‬ ‫-האמבטיה מאובטחת.‬
‫חדר השינה מאובטח.‬ ‫-בדוק במלתחה, מהר!‬
‫אין זכר לאיש.‬ ‫-המלתחה מאובטחת.‬
‫על פי הראיות,‬
‫הוא, מתוך הנחה שמדובר בגבר,‬
‫נכנס ועבר מעל המעקה ליד כניסת השגרירים,‬
‫במעלה מרזב ודרך החלון,‬
‫אל משרד ראש אגף משק הארמון.‬
‫משם הוא פנה לגלריה המזרחית,‬
‫לאורך גלריית הצלב ואל גלריית התמונות‬ ‫ולחדר המתנות…‬
‫שם הוא שתה בקבוק יין.‬
‫מה?‬
‫"ואשה", יין ריזלינג יוהנסבורג.‬
‫מחירו כשישה ליש"ט.‬
‫הוא גם שבר אגרטל מצויר,‬
‫מתנה מנשיא גיאנה.‬
‫אני זוכר את האגרטל הזה.‬
‫חפץ ורוד קטן ומזעזע,‬
‫עם תולעים כחולות מצוירות עליו.‬ ‫-כן.‬
‫אלה לא תולעים,‬
‫אלה שלושת הנהרות המרכזיים בגיאנה. אסקיבה,‬ ‫ברביס ודמררה.‬
‫וברווז מוזר.‬
‫הציפור הלאומית, פסיון קנג'ה.‬ ‫-טוב.‬
‫איך זה שאיש לא עצר אותו?‬ ‫-איש לא יכול להסביר זאת, גבירתי.‬
‫יכול להיות שזמן פלישתו, בשעה תשע בערב,‬
‫סייעה לו למצוא פרצה.‬
‫בנוסף, נראה שכמה מהאזעקות בארמון לא פעלו‬
‫ושחלון אחד בקומה השנייה לא ננעל.‬
‫אנחנו יודעים מה הוא רצה?‬ ‫-אין לנו מושג מה רצונו או כוונתו, אדוני,‬
‫נוכל רק לברך על כך שהמלכה הייתה כאן, ‬ ‫בווינדזור, כשזה קרה.‬
‫אבל כשישמעו על זה ברחוב דאונינג,‬
‫נצטרך להתכונן לכך שהאבטחה תיחקר ביסודיות,‬ ‫לדעתי.‬
‫אלוהים.‬ ‫-בעצם, ברחוב דאונינג לא שמעו על התקרית?‬
‫עדיין לא, גבירתי.‬
‫העניין שמור במחוז א' של המשטרה העירונית,‬
‫ועדיין לא עבר בשרשרת הפיקוד אל משרד הפנים.‬
‫האם הם מוכרחים לדעת?‬
‫לא בהכרח,‬
‫אם נוכל להתעלם מגניבת בקבוק היין‬
‫ומהרס האגרטל מגיאנה.‬
‫אז נוכל לומר שהעניין סגור?‬
‫אחרת, לפני שנשים לב,‬
‫במעון ברחוב דאונינג יפריזו בתגובתם,‬
‫ונוצף באזעקות, במצלמות אבטחה ובשוטרים.‬
‫גם ככה ארמון בקינגהאם דומה לכלא.‬
‫כן, גבירתי.‬
‫סאם, בואי הנה.‬ ‫-קדימה.‬
‫תקפצי גבוה.‬
‫קדימה.‬ ‫-מה אמרתי לך?‬
‫אם תחזרי, תעשי את זה שוב.‬
‫לא גבוה מדי.‬
‫ילדה טובה.‬
‫היי!‬
‫כריס!‬
‫קחי את הילדים. לכי לאימא.‬ ‫-זו הבת שלי.‬
‫בחייך, גבר.‬ ‫-מה זה?‬
‫דרק, די!‬
‫מול הילדים שלך, מה?‬
‫אתה מפחיד אותם. למה אתה עושה את זה, מייקל?‬
‫הספיק לך?‬
‫אלוהים ישמור!‬
‫זה מגרש משחקים!‬
‫לך הבייתה, מייק!‬
‫זה בסדר, זה נגמר.‬ ‫-אתה גאה בעצמך?‬
‫עזוב אותנו,‬
‫אנחנו לא צריכים אותך בחיים שלנו.‬ ‫-שלושה ליש"ט לקופסה.‬
‫יש לי "אמבסי", "בנסון"…‬
‫שתי קופסאות בנסון.‬
‫מה יש לך, חבר?‬
‫לאור התקרית שהתרחשה בשעה 15:00 ביום חמישי,‬
‫נתקבלה החלטה כי ילדיך יישארו במשמורת אימם,‬ ‫באופן קבוע.‬
‫בנוסף,‬
‫נקבע כי לטובת הילדים,‬
‫עליך להימנע מכל קשר עימם.‬
‫הבנת?‬
‫אמש, כוחותינו הגיעו לפאתי פורט סטנלי,‬
‫ובתגובה, כוחות ארגנטינאים רבים נכנעו.‬
‫דווח כי הארגנטינאים מניפים דגלים לבנים.‬
‫לאור ניצחונה המובטח של בריטניה בסכסוך,‬
‫המלכה חזרה לארמון בקינגהאם,‬
‫לקראת פגישתה הקבועה עם ראשת הממשלה.‬
‫דובר מטעם הארמון מסר כי הוד מלכותה…‬
‫"הבריטים לעולם לא יהיו עבדים‬
‫משלי, בריטניה‬
‫בריטניה, משלי בגלים‬
‫הבריטים לעולם לא יהיו עבדים"‬
‫מגי!‬
‫כשיצאנו לדרך,‬
‫רכי הלבב נרעדו,‬
‫אנשים שהאמינו שלא נבצע את שביצענו בעבר.‬
‫ובכן, הם טעו.‬ ‫-עוד משהו, גבירתי?‬
‫לא, תודה.‬ ‫-בריטניה חזרה להאמין בעצמה,‬
‫ולא נביט לאחור.‬
‫גברת תאצ'ר חשה התרוממות רוח אחר הצוהריים,‬
‫בזמן שדיווחה לחברי הפרלמנט כי מעתה,‬ ‫איי פוקלנד יישארו בריבונות בריטית בלעדית.‬
‫בריטניה ביססה מחדש את עליונותה, היא אמרה,‬
‫ואז הוסיפה את האזהרה הבאה:‬
‫"על כל אומה לדעת, כי כל שטח בריטי בעולם,‬ ‫ יוגן באומץ ובנחישות."‬
‫ההצהרה נענתה במחיאות כפיים רבות.‬
‫הגברת תאצ'ר זוכה כעת לשיעורי תמיכה עצומים,‬
‫על פי הסקרים האחרונים.‬
‫בוקר טוב!‬ ‫-לקחת את הזמן.‬
‫יש משהו יוצא דופן?‬
‫לא, זה לילה שקט.‬
‫ממש בית קברות, לא?‬
‫להתראות מחר.‬
‫בוקר טוב, בובו.‬
‫מה את עושה? עוד מוקדם מדי.‬
‫טוב, אם את מתעקשת.‬
‫מי אתה?‬ ‫-שמי מייקל.‬
‫החוצה! צא החוצה!‬ ‫-אני מבטיח, אל תפחדי ממני.‬
‫יש שוטר חמוש מחוץ לדלת.‬ ‫-לא, אין.‬
‫הלו?‬
‫מה אתה רוצה? אם זה כסף…‬ ‫-אני לא רוצה כסף. אני לא רוצה כלום.‬
‫אני רק רוצה לדבר איתך, זה הכול,‬
‫ולספר לך מה קורה במדינה.‬
‫כי או שאת לא יודעת, או שלא אכפת לך.‬
‫כמובן שאכפת לי.‬
‫אכפת לי מאוד. על מה אתה מדבר?‬ ‫-אל תעשי את זה, בבקשה.‬
‫חסר אדיבות, מטופש… אל תיגע בי! הלו? הצילו!‬ ‫-תפסיקי!‬
‫רק… תני לי דקה, טוב?‬
‫אני אשפוך את מה שיש לי לומר ואלך!‬
‫אין לך סיגריה במקרה, מה?‬ ‫-לא. זה הרגל מגונה.‬
‫אני יודע.‬
‫חשבתי שאולי יועיל לך לפגוש מישהו נורמלי,‬
‫שיוכל לומר לך מה באמת קורה, את יודעת.‬ ‫-אני פוגשת אנשים נורמלים כל הזמן.‬
‫לא, את לא.‬
‫כל מי שאת פוגשת מתנהג כמו ילד טוב.‬
‫הם משתחווים ומתחנפים. זה לא נורמלי.‬
‫וזה נורמלי?‬ ‫-זה יכול להיות… אם אירגע.‬
‫אתה מדמם.‬
‫באמת? כנראה שנחתכתי.‬
‫איפה אני…‬ ‫-השירותים. הדלת ההיא.‬
‫האישה העשירה בעולם, אבל זה אפילו לא חשמלי.‬
‫מה?‬ ‫-מברשת השיניים שלך.‬
‫זה העניין פה. הוא יותר מפואר ממה שחושבים,‬
‫אבל אפילו עוד יותר עלוב.‬ ‫-עלוב?‬
‫כן. המסדרונות והטרקלינים? מזעזע.‬
‫הצבע והטפטים מתקלפים, הכול מלא כתמים.‬
‫אני מעצב. לא יכולתי שלא לשים לב.‬ ‫-זה מה שאתה עושה?‬
‫צבע ומעצב.‬
‫את צריכה לשכור אותי.‬
‫אולי תצטרכי גם זגג.‬
‫שברתי חלון הפעם.‬
‫זה היית אתה גם בפעם הקודמת?‬
‫כן.‬ ‫-מה הבעיה שלך?‬
‫זה רכוש פרטי.‬ ‫-לא נכון. זה רכוש לאומי.‬
‫בכל מקרה, זוהי הסגת גבול.‬ ‫-וזה לא פשע.‬
‫אלא אם אגנוב משהו.‬
‫גנבת בקבוק יין בפעם האחרונה.‬
‫רק כדי שיהיה לי אומץ לדבר איתך.‬
‫כי ניסיתי כבר הכול.‬
‫כתבתי מכתבים, פגשתי את חבר הפרלמנט המקומי.‬
‫איזה בזבוז זמן.‬
‫אשליה של דמוקטיה.‬
‫אז באתי לפגוש אותך,‬
‫ראשת המדינה.‬
‫את המוצא האחרון שלי.‬
‫מישהי שיכולה לעשות משהו.‬
‫מה תרצה שאעשה?‬
‫תצילי את כולנו ממנה.‬
‫מי?‬ ‫-תאצ'ר.‬
‫היא הורסת את המדינה.‬
‫יש לנו יותר משלושה מיליון מובטלים.‬
‫יותר מאשר בתקופת השפל הגדול.‬
‫זה לא מפריע לך?‬
‫כן, זה מפריע לי מאוד.‬
‫אבל אני לא יכולה לעשות דבר בנדון.‬
‫לו היית ממלא את תפקידי זמן רב כמוני,‬
‫היית רואה שמצבה של המדינה משתנה במהירות,‬ ‫ולעיתים תכופות.‬
‫אבטלה, מיתון, משברים, מלחמה.‬
‫כל הדברים האלה נוטים לתקן את עצמם.‬
‫מדינות יודעות להתאושש, וגם האזרחים.‬
‫כי אין להם ברירה.‬ ‫-זה מה שחשבתי.‬
‫חשבתי שאתאושש.‬
‫אבל זה לא קרה.‬
‫בהתחלה, איבדתי את העבודה ואז…‬
‫איבדתי את הביטחון.‬
‫ואז… איבדתי את האהבה של אשתי.‬
‫ואז התחלתי לחשוב,‬
‫את יודעת, "לאן זה נעלם?"‬
‫לא רק הביטחון או האושר, אלא ה…‬
‫אמרו לי שיש לי בעיות נפשיות.‬
‫אין לי. אני בסך הכול עני.‬
‫המדינה יכולה לעזור בעניין.‬
‫איזו מדינה?‬
‫המדינה נעלמה.‬
‫היא פירקה אותה,‬
‫יחד עם כל הדברים שחשבנו שנוכל לסמוך עליהם,‬ ‫בילדותנו.‬
‫תחושה של קהילה, תחושה של…‬
‫את יודעת, ערבות הדדית.‬
‫תחושת חמימות.‬
‫הכול נעלם.‬
‫אני חושבת שאתה מגזים.‬
‫אנשים עדיין מפגינים חום זה לזה,‬
‫והם עדיין משלמים מיסים.‬
‫והיא מוציאה את הכסף הזה על מלחמה מיותרת‬
‫ואז מכריזה שכולנו מרגישים נהדר שוב.‬
‫בינתיים,‬
‫כל הדברים שבאמת גורמים לנו להרגיש נהדר,‬
‫הזכות לעבוד, הזכות לחלות,‬
‫הזכות להזדקן,‬
‫הזכות להיחלש, להיות אנושי,‬
‫הכול נעלם.‬
‫אולי לדעתך את בטוחה,‬
‫אבל היא מסכנת גם את העבודה שלך,‬
‫תקשיבי, בקרוב תהיי מובטלת.‬ ‫-אני מבטיחה לך, הגברת תאצ'ר נאמנה למלוכה.‬
‫כן, אבל יש לה תיאבון נשיאותי לעוצמה,‬
‫ואין מקום לנשיא ולראש מדינה בארץ הזו.‬
‫תזכרי את מה שאני אומר, היא גרמה לפיטורינו‬ ‫והיא מפטרת גם אותך בשקט.‬
‫מי זה?‬
‫זה תה הבוקר שלי. הם באים בשעה הזו.‬
‫יבוא.‬
‫הכול בסדר, גבירתי?‬ ‫-כן, בסדר גמור, תודה.‬
‫אך אולי תבקשי מהשוטר להיכנס.‬
‫באת מרחוק?‬
‫מכביש יורק ווי.‬
‫מאחורי קינגס קרוס.‬
‫נחמד.‬
‫זה נחמד?‬
‫לא במיוחד.‬
‫האם יש עוד משהו שתרצה לומר לי?‬
‫לא.‬
‫תודה.‬
‫אני מקווה שלא יערימו עליך קשיים רבים מדי,‬ ‫לאור מה שקרה.‬
‫תודה.‬
‫טוב, להתראות.‬
‫אל תיגע בה!‬ ‫-זה בסדר.‬
‫אזכור את מה שאמרת.‬
‫צא החוצה!‬
‫עכשיו אולי נשתה תה.‬
‫כן, גבירתי.‬
‫משרד הפנים אישר,‬
‫כי אדם הצליח לפרוץ את אבטחת ארמון בקינגהאם‬
‫ונכנס אל חדר השינה של המלכה, לא פעם,‬
‫אלא פעמיים.‬
‫חקירתו של מחדל חסר תקדים זה כבר החלה,‬ ‫ופרטים נוספים נמסרו היום אחר הצוהריים,‬
‫למול חברי בית הנבחרים ההמומים.‬
‫האם משרד הפנים אינו מודע לעובדה,‬
‫שהציבור הבריטי מזועזע ונדהם,‬
‫מכך שאירוע כזה אכן התרחש,‬
‫ושהערת משרד הפנים כי "הביטחון אינו מספק",‬
‫מוכרחה להיות ההגדרה העדינה ביותר של השנה?‬
‫הייתי אומר שאיש לא הזדעזע ונדהם כמוני.‬
‫לדעתי, עלינו לחכות ולשמוע…‬
‫אתם נקראים לסדר!‬ ‫-עלינו לחכות לדוח של מר דלו.‬
‫בשם הממשלה והמשטרה העירונית,‬
‫אני מתנצלת מאוד.‬
‫זו מבוכה לאומית,‬
‫שמלכת הממלכה המאוחדת תוטרד בידי פורעים‬ ‫ופוחזים,‬
‫אשר חשים כי ביכולתם לנהוג באלימות.‬
‫אבל הוא לא היה אלים.‬
‫למעשה, היחיד שנפצע בפריצתו של מר פייגן,‬ ‫היה הוא עצמו.‬
‫ואומנם, הוא סובל מכמה בעיות,‬
‫אך לא הייתי מאשימה אותו בכל צרותיו,‬
‫בהיותו קורבן לאבטלה, שרמתה הוכפלה ואף יותר‬
‫בהשוואה למצבה לפני שלוש שנים, כשנבחרת.‬
‫אם רמת האבטלה גבוהה באופן זמני, גבירתי,‬
‫הרי שזוהי תופעת לוואי הכרחית,‬
‫של התרופה שרקחנו לכלכלה הבריטית.‬ ‫-אולי כדאי להיזהר יותר עם התרופה הזו,‬
‫שבדומה לכימותרפיה נוראה,‬
‫עשויה להרוג את החולה אותו היא אמורה לרפא?‬
‫אם אנשים סובלים מקשיים, כמו מר פייגן,‬
‫האם אין זו מחובתנו הכללית לסייע להם?‬
‫מה לגבי כלכלתנו המוסרית?‬
‫כדי לשנות את המדינה מהיסוד,‬
‫עלינו לזנוח רעיונות מיושנים ומוטעים‬
‫ובתוכם החובה הכללית.‬
‫ישנם פרטים, גברים ונשים,‬
‫וישנן משפחות.‬
‫אנשים המרוכזים בעצמם, המנסים לשפר את מצבם.‬
‫זה המנוע שמצמיח אומה.‬
‫אבי לא יכול היה להסתמך על המדינה,‬
‫לו היה נכשל בית העסק שלו.‬
‫הסיכון שבחורבן, וחובתו למשפחתו,‬
‫הם אלה שדחפו אותו להצליח.‬
‫אולי לא כולם מוצלחים כמו אביך.‬
‫הביני,‬
‫כאן את ואני חלוקות בדעותינו.‬
‫אני טוענת שביכולתם להיות כאלה.‬
‫אפילו אדם כמו מר פייגן?‬
‫מר פייגן הוא נושא אחר.‬
‫שני רופאים שונים הגיעו למסקנה,‬
‫לפיה הוא סובל מפיצול אישיות.‬
‫במידה ויחמוק מתביעה פלילית בשל מצבו,‬
‫הרי לאחר שיאושפז בבית חולים פסיכיטארי נחמד‬ ‫ומאובטח,‬
‫הוא יפסיק להוות סכנה,‬
‫ועכשיו, אם תסלחי לי,‬
‫אני באמת מוכרחה ללכת.‬
‫לאן?‬
‫לתהלוכת הניצחון בסיטי של לונדון.‬
‫תהלוכת ניצחון?‬
‫כן, גבירתי.‬
‫הרגע ניצחנו מלחמה.‬
‫בוקר טוב מכאן, מחוץ לרויאל אקסצ'יינג',‬ ‫בסיטי של לונדון.‬
‫ועל בימת הכבוד, הלורד ראש העיר של לונדון‬ ‫וראשת הממשלה, עומדים ומנופפים.‬
‫לימינו של הלורד ראש העיר,‬
‫לשמאלו, ימינה שלנו,‬
‫נמצא אדמירל הצי, סר טרנס לוין.‬ ‫-ראשת הממשלה מצדיעה במקום ראש המדינה,‬
‫זה לא מפריע לך?‬
‫לא. אני לא יכול לומר שזה מפריע לי.‬
‫זה הרגע שלה. תני לה ליהנות ממנו.‬
‫זה מעניין.‬ ‫-מה?‬
‫עד כמה ברור שזה מפריע לך.‬
‫לדעתי, האישה הזו חורגת ממקומה‬
‫ועכשיו כל האבטחה המוגברת הזו.‬
‫טוב, היא מנסה להגן עלייך.‬
‫מפני מה?‬
‫ממשוגעים.‬ ‫-אנשים נורמלים. נתיניי.‬
‫בחייך.‬
‫האיש הזה היה משוגע, זה ברור.‬
‫וליצן.‬ ‫-כן, אבל באופן חיובי,‬
‫כמו ליצן החצר ב"מלך ליר".‬
‫אל תתחילי… להיות שייקספירית.‬ ‫-…אבל לא ה"קונקרר",‬
‫הספינה אשר הטביעה את הסיירת הארגנטינאית,‬ ‫"גנרל בלגראנו",‬
‫ובכך קיצרה משמעותית את משך הלחימה בים.‬
‫אך נמסר לנו שה"קונקרר" למעשה…‬
‫אני מצטער שלא הייתי שם כדי להגן עלייך.‬
‫אני מרגיש נורא.‬
‫אבל אתה נמצא לצידי כל הזמן‬
‫ועושה הרבה יותר מזה כדי לשמור עליי.‬
‫אבל תודה לך.‬
‫אני מניחה שמר פייגן שמח על כך שנכנס מהחלון‬ ‫ולא נחת במיטה שלך.‬
‫כן.‬
‫זו הייתה יכולה להיות שיחה שונה מאוד.‬
‫כן.‬
‫- לאחר מעצרו -‬
‫- מייקל פייגן אושפז בליברפול,‬ ‫בבית החולים הפסיכיאטרי "פארק ליין" - ‬
‫- הוא אושפז למשך שלושה חודשים -‬
‫- הוא ממשיך להתגורר בלונדון -‬
‫תרגום כתוביות: גיא ברדך‬